ከዚህ ቀደም በሚድል ቤሪ የዓለማቀፍ ጥናት ማዕከል ፕሮፌሰር የሆኑት ጄፍሪ ሉዊስ ለሲኤን ኤን እንደተናገሩት ሰሜን ኮሪያ ከዚህ በኋላ የሚሳዔል ሙከራ አታደርግም ብለው ነበር። ምክንያታቸውም የከዚህ ቀደሙ ተኩስ የሚሳኤል ማስወንጨፊያቸውን በርከት ያሉ ሚሳኤሎችን በአንድ ጊዜ የማስወንጨፍ አቅም ለመፈተን ያደረጉት ሙከራ ነው። ይህም ወታደራዊ አቅማቸውን በኒውኩሌር ለማዘመን የሚያልሙ አገራት ባህሪ ነው። በዚህም ሰሜን ኮሪያ ያሳየችው ትልቅ ለውጥ እንደሆነ ይታመናል። ሰሜን ኮሪያ ባለፈው የፈረንጆቹ መስከረም የሰማት የለም እንጂ ባሊስቲክ ሚሳኤሎችን የሚስተካከሉ የኒውኩሌር መሳሪያዎች በእጇ እንደሆኑ ተናግራለች። ከቅርብ ጊዜ ወዲህ የምታደርጋቸው የሚሳዔል ተኩሶች የአሜሪካ የሆነው የደቡብ ኮሪያዎቹን የኒውኩሌር ሚሳኤል መከላከያ አቅም ለመፈተን እንደተተኮሰ የሚያምኑም አልጠፉም። አንድ የሚሳኤል መከላከያ አንድ የሚሳኤል ተኩስን ማቆም ይቻለው ይሆናል። አራት በአንድ ጊዜ ማቆም ግን እንደማይቻለው ፕሮፌሰር ሉዊስ ይናገራሉ። ለዚህም ነው ሰሜን ኮሪያ አራት ሚሳኤል አንድ ላይ በመተኮስ የባላንጣዋ ደቡብ ኮሪያን የመከላከል አቅም ለመፈተሽ የፈለገችው ሲሉም የሚናገሩት።
